b'\n_START_ARTICLE_\nPol\xc3\xadtica de Kenya\n_START_PARAGRAPH_\nKenya \xc3\xa9s una rep\xc3\xbablica unit\xc3\xa0ria multipartidista dins l\'\xc3\xa0mbit del Commonwealth._NEWLINE_Segons la Constituci\xc3\xb3 del 1963 (esmenada nou vegades fins al 2001), el cap d\'estat i de govern \xc3\xa9s el president, el qual, dotat d\'amplis poders, \xc3\xa9s elegit cada cinc anys per sufragi universal directe i nomena el govern. El poder legislatiu consta d\'un parlament unicameral (Assemblea Nacional o Bunge) de 224 membres, elegits per sufragi universal per un per\xc3\xadode de cinc anys, llevat de 12 membres directament designats pel president. Kenya \xc3\xa9s membre de l\'ONU, de l\'OUA (des del 2002, Uni\xc3\xb3 Africana) i del Commonwealth, a m\xc3\xa9s d\'altres organitzacions. Del 1982 al 1992 la Kenya African National Union (KANU) fou l\'\xc3\xbanic partit autoritzat fins al 2002, en les que una \xc3\xa0mplia coalici\xc3\xb3 de forces de l\'oposici\xc3\xb3, sota la direcci\xc3\xb3 de Mwai Kibaki, va derrotar a la KANU. El govern del president Kibaki va prometre la redacci\xc3\xb3 d\'una nova constituci\xc3\xb3 que limitaria els poders del president. El debat sobre la nova constituci\xc3\xb3 va desencadenar tensions entre els membres de la coalici\xc3\xb3, i disturbios violents en el pa\xc3\xads entre els anys 2004 i 2005. El projecte final de nova constituci\xc3\xb3 va ser rebutjat en refer\xc3\xa8ndum el 21 de novembre de 2005. Aquest resultat ha dut a l\'oposici\xc3\xb3 pol\xc3\xadtica a demanar la dimissi\xc3\xb3 del president Kibaki i a exigir la convocat\xc3\xb2ria d\'eleccions anticipades.\n_START_SECTION_\nHist\xc3\xb2ria\n_START_PARAGRAPH_\nKenya \xc3\xa9s una rep\xc3\xbablica unit\xc3\xa0ria multipartidista dins l\'\xc3\xa0mbit del Commonwealth. Segons la Constituci\xc3\xb3 del 1963 (esmenada nou vegades fins al 2001), el cap d\'estat i de govern \xc3\xa9s el president, el qual, dotat d\'amplis poders, \xc3\xa9s elegit cada cinc anys per sufragi universal directe i nomena el govern. El poder legislatiu consta d\'un parlament unicameral (Assemblea Nacional o Bunge) de 224 membres, elegits per sufragi universal per un per\xc3\xadode de cinc anys, llevat de 12 membres directament designats pel president. Kenya \xc3\xa9s membre de l\'ONU, de l\'OUA (des del 2002, Uni\xc3\xb3 Africana) i del Commonwealth, a m\xc3\xa9s d\'altres organitzacions. Del 1982 al 1992, la Kenya African National Union (KANU) fou l\'\xc3\xbanic partit autoritzat._NEWLINE_Des de la constituci\xc3\xb3 de 1991, el pa\xc3\xads es regeix per un sistema de democr\xc3\xa0cia multipartidista. Malgrat aix\xc3\xb2, l\'antic partit \xc3\xbanic, la Kenya African National Union (KANU, Uni\xc3\xb3 Nacional Africana de Kenya), va continuar sent el partit majoritari sota la direcci\xc3\xb3 de Daniel Arap Moi fins a les eleccions presidencials de 2002, en les quals una \xc3\xa0mplia coalici\xc3\xb3 de forces de l\'oposici\xc3\xb3, sota la direcci\xc3\xb3 de Mwai Kibaki, va derrotar a la KANU. El govern del president Kibaki va prometre la redacci\xc3\xb3 d\'una nova constituci\xc3\xb3 que limitaria els poders del president. El debat sobre la nova constituci\xc3\xb3 va desencadenar tensions entre els membres de la coalici\xc3\xb3, i disturbis violents al pa\xc3\xads entre els anys 2004 i 2005. El projecte final de nova constituci\xc3\xb3 va ser rebutjat en refer\xc3\xa8ndum el 21 de novembre de 2005. Aquest resultat ha portat a l\'oposici\xc3\xb3 pol\xc3\xadtica a demanar la dimissi\xc3\xb3 del president Kibaki i a exigir la convocat\xc3\xb2ria d\'eleccions anticipades.\n_START_SECTION_\nIncidents despr\xc3\xa9s de les eleccions de 2007\n_START_PARAGRAPH_\nLes \xc3\xbaltimes eleccions generals es van celebrar el 27 de desembre de 2007. El president Kibaki, del Partit d\'Unitat Nacional, competia per la reelecci\xc3\xb3 contra el principal partit de l\'oposici\xc3\xb3, el Moviment Democr\xc3\xa0tic Taronja, que tenia com a candidat a Raila Odinga. Al principi del recompte semblava que Odinga tenia un petit per\xc3\xb2 suficient avantatge. No obstant aix\xc3\xb2, segons va anar acabant el recompte, Kibaki va aconseguir reduir l\'avantatge i al final imposar-se en les eleccions. Les acusacions de frau en les eleccions (avalades pels observadors europeus) van conduir a protestes als carrers i Odinga es va arribar a proclamar el "President del Poble", al mateix temps que demanava un recompte i la ren\xc3\xbancia de Kibaki._NEWLINE_El 18 de juny Odinga va demanar la fi de les manifestacions, al mateix temps que cridava a un boicot econ\xc3\xb2mic a les empreses properes al president Kibaki i demanava una vaga. El ministre d\'economia de Kenya va estimar que el brot de viol\xc3\xa8ncia ha costat a Kenya 1.000 milions de d\xc3\xb2lars.'